CELEX: 32021R1917
Language: lv
Date: 2021-11-03 00:00:00
Title: Komisijas Regula (ES) 2021/1917 (2021. gada 3. novembris), ar ko attiecībā uz 2-(4-metilfenoksi)-N-(1H-pirazol-3-il)-N-(tiofen-2-ilmetil)acetamīda iekļaušanu aromatizētāju Savienības sarakstā groza Eiropas Parlamenta un Padomes Regulas (EK) Nr. 1334/2008 I pielikumu (Dokuments attiecas uz EEZ)

4.11.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 389/15
               
            
         KOMISIJAS REGULA (ES) 2021/1917
         (2021. gada 3. novembris),
         ar ko attiecībā uz 2-(4-metilfenoksi)-N-(1H-pirazol-3-il)-N-(tiofen-2-ilmetil)acetamīda iekļaušanu aromatizētāju Savienības sarakstā groza Eiropas Parlamenta un Padomes Regulas (EK) Nr. 1334/2008 I pielikumu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1334/2008 (2008. gada 16. decembris) par aromatizētājiem un dažām pārtikas sastāvdaļām ar aromatizētāju īpašībām izmantošanai pārtikā un uz tās un par grozījumiem Padomes Regulā (EEK) Nr. 1601/91, Regulās (EK) Nr. 2232/96 un (EK) Nr. 110/2008 un Direktīvā 2000/13/EK (1) un jo īpaši tās 11. panta 3. punktu,
         ņemot vērā Eiropas Parlamenta un Padomes Regulu (EK) Nr. 1331/2008 (2008. gada 16. decembris), ar ko nosaka vienotu atļauju piešķiršanas procedūru attiecībā uz pārtikas piedevām, fermentiem un aromatizētājiem (2), un jo īpaši tās 7. panta 5. punktu,
         tā kā:
         
                     (1)
                  
                  
                     Regulas (EK) Nr. 1334/2008 I pielikumā ir noteikts to aromatizētāju un izejmateriālu Savienības saraksts, kas apstiprināti izmantošanai pārtikā un uz tās, un to izmantošanas nosacījumi.
                  
               
                     (2)
                  
                  
                     Ar Komisijas Īstenošanas regulu (ES) Nr. 872/2012 (3) ir pieņemts aromatizējošo vielu saraksts un šis saraksts iekļauts Regulas (EK) Nr. 1334/2008 I pielikuma A daļā.
                  
               
                     (3)
                  
                  
                     Minēto sarakstu var atjaunināt saskaņā ar vienoto procedūru, kas minēta Regulas (EK) Nr. 1331/2008 3. panta 1. punktā, vai nu pēc Komisijas iniciatīvas, vai pēc dalībvalsts vai ieinteresētas personas pieteikuma saņemšanas.
                  
               
                     (4)
                  
                  
                     2015. gada 7. decembrī Komisijai tika iesniegts pieteikums par to, lai tiktu apstiprināta 2-(4-metilfenoksi)-N-(1H-pirazol-3-il)-N-(tiofen-2-ilmetil)acetamida (FL Nr. 16.133) kā aromatizējošas vielas izmantošana dažādos pārtikas produktos, kas pēc būtības ietilpst vairākās pārtikas kategorijās, kuras minētas Savienības aromatizētāju un izejmateriālu sarakstā. Pieteikums tika paziņots Eiropas Pārtikas nekaitīguma iestādei (“Iestādei”), lūdzot tās atzinumu. Komisija pieteikumu saskaņā ar Regulas (EK) Nr. 1331/2008 4. pantu darīja pieejamu arī dalībvalstīm.
                  
               
                     (5)
                  
                  
                     Iestāde 2018. gada 12. septembrī pieņemtajā atzinumā (4) izvērtēja vielas FL Nr. 16.133 nekaitīgumu un secināja, ka to var izmantot bez bažām par nekaitīgumu tad, ja netiek pārsniegts līmenis, kāds norādīts attiecībā uz dažādiem pārtikas produktiem dažādās pārtikas kategorijās. Iestāde arī norādīja, ka tās secinājums par vielas nekaitīgumu neattiecas uz iespējamu vielas pievienošanu dzidriem dzērieniem, kur viela gaismas ietekmē var pārveidoties. Šis aromatizētājs jāpievieno tikai necaurspīdīgiem pārtikas produktiem un jāiepako tarā, kas aizsargāta no gaismas.
                  
               
                     (6)
                  
                  
                     Saskaņā ar Regulas (EK) Nr. 1334/2008 15. panta 1. punkta c) apakšpunktu informācija par īpašajiem glabāšanas un izmantošanas nosacījumiem būtu jāsniedz klientam tās aromatizējošās vielas un/vai preparātu marķējumā, kuriem minētā aromatizējošā viela ir pievienota. Uz etiķetes uz taras jābūt tādai norādei kā “Sargāt no gaismas”.
                  
               
                     (7)
                  
                  
                     Iestāde arī norādīja, ka viela FL Nr. 16.133 ir viela ar aromātu mainošām īpašībām.
                  
               
                     (8)
                  
                  
                     Šī aromatizējošā viela nav paredzēta pārdošanai galapatērētājam, tāpēc tā būtu jālaiž tirgū, nodrošinot, ka tā netiek izmantota šim mērķim.
                  
               
                     (9)
                  
                  
                     Ņemot vērā Iestādes atzinumu, tā kā vielas FL Nr. 16.133 izmantošana par aromatizējošu vielu nerada bažas saistībā ar nekaitīgumu, un nav gaidāms, ka patērētājs tiks maldināts, tāpēc ir lietderīgi šādu izmantošanu atļaut.
                  
               
                     (10)
                  
                  
                     Tādēļ attiecībā uz 2-(4-metilfenoksi)-N-(1H-pirazol-3-il)-N-(tiofen-2-ilmetil)acetamīda iekļaušanu aromatizētāju Savienības sarakstā būtu attiecīgi jāgroza Eiropas Parlamenta un Padomes Regulas (EK) Nr. 1334/2008 I pielikums.
                  
               
                     (11)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Regulas (EK) Nr. 1334/2008 I pielikuma A daļu groza saskaņā ar šīs regulas pielikumu.
         
         
            2. pants
            Aromatizējošo vielu 2-(4-metilfenoksi)-N-(1H-pirazol-3-il)-N-(tiofen-2-ilmetil)acetamīdu nav atļauts pārdot galapatērētājam.
         
         
            3. pants
            Papildus marķēšanas prasībām aromatizētājiem, kas nav paredzēti pārdošanai galapatērētājam saskaņā ar Regulas (EK) Nr. 1334/2008 15. panta 1. punkta c) apakšpunktu, uz to iepakojuma vai taras sniedz šādu papildu informāciju:
            
                        —
                     
                     
                        “Satur vielu FL 16.133. Sargāt no gaismas, lai izvairītos no tās fototransformācijas.”,
                     
                  
                        —
                     
                     
                        tādu norādi kā “Sargāt no gaismas”.
                     
                  
         
            4. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 3. novembrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 354, 31.12.2008., 34. lpp.
         
         
            (2)  OV L 354, 31.12.2008., 1. lpp.
         
         
            (3)  Komisijas Īstenošanas regula (ES) Nr. 872/2012 (2012. gada 1. oktobris), ar ko pieņem Eiropas Parlamenta un Padomes Regulā (EK) Nr. 2232/96 paredzēto aromatizējošo vielu sarakstu, iekļauj to Eiropas Parlamenta un Padomes Regulas (EK) Nr. 1334/2008 I pielikumā un atceļ Komisijas Regulu (EK) Nr. 1565/2000 un Komisijas Lēmumu 1999/217/EK (OV L 267, 2.10.2012., 1. lpp.).
         
            (4)  EFSA Journal 2018; 16(10): 5421.
      
      
         
            PIELIKUMS
            Regulas (EK) Nr. 1334/2008 I pielikuma A daļas 2. sadaļas 1. tabulā iekļauj šādu ierakstu par FL Nr. 16.133:
            
               
                           “16.133
                        
                        
                           2-(4-metilfenoksi)-N-(1H-pirazol-3-il)-N-(tiofen-2-ilmetil)acetamīds
                        
                        
                           1374760-95-8
                        
                        
                           2237
                        
                        
                            
                        
                        
                           Vismaz 99 %, smailes laukums (UPLC-UV, 254 nm)
                        
                        
                           
                                       1.
                                    
                                    
                                       Ierobežojumi lietošanai par aromatizējošu vielu šādās pārtikas kategorijās:
                                       1.4. kategorijā: necaurspīdīgi aromatizēti fermentēti piena produkti, tostarp termiski apstrādāti produkti, kas iepakoti necaurspīdīgā iepakojumā/tarā – ne vairāk kā 3 mg/kg
                                       3.0. kategorijā: necaurspīdīgs saldējums, ieskaitot šerbetu un sorbetu, un iepakots necaurspīdīgā iepakojumā/tarā – ne vairāk kā 3 mg/kg
                                       5.1. kategorijā necaurspīdīgi kakao produkti un šokolādes produkti, tostarp šokolādes imitācijas un šokolādes aizstājēji, un iepakoti necaurspīdīgā iepakojumā/tarā – ne vairāk kā 15 mg/kg
                                       5.2. kategorijā: necaurspīdīgi konditorejas izstrādājumi, ieskaitot cietas un mīkstas konfektes, cukurotus augļus u. c., izņemot izstrādājumus, kas ietilpst 05.1., 05.3. un 05.4. kategorijā un iepakoti necaurredzamā iepakojumā/tarā – ne vairāk kā 15 mg/kg
                                       5.3. kategorijā: necaurspīdīga košļājamā gumija, un iepakota necaurspīdīgā iepakojumā/tarā – ne vairāk kā 150 mg/kg
                                       5.4. kategorijā: necaurspīdīgi rotājumi (piemēram, smalkiem miltu konditorejas izstrādājumiem), garnējumi (izņemot augļus) un saldās mērces, un iepakoti necaurspīdīgā iepakojumā/tarā – ne vairāk kā 15 mg/kg
                                       12.5. kategorijā: necaurspīdīgas zupas un buljoni, un iepakoti necaurspīdīgā iepakojumā/tarā – ne vairāk kā 3 mg/kg
                                       12.6. kategorijā: necaurspīdīgas mērces un līdzīgi produkti, un iepakoti necaurspīdīgā iepakojumā/tarā – ne vairāk kā 15 mg/kg
                                       14.1.4. kategorijā: necaurspīdīgi aromatizēti dzērieni, tikai attiecībā uz dzērieniem uz piena bāzes, kas iepakoti necaurspīdīgā iepakojumā/tarā – ne vairāk kā 3 mg/kg
                                       16. kategorijā: necaurspīdīgi deserti, izņemot 1., 3. un 4. kategorijas produktus, un iepakoti necaurspīdīgā iepakojumā/tarā – ne vairāk kā 3 mg/kg
                                    
                                 
                                       2.
                                    
                                    
                                       Šo aromatizējošo vielu nav atļauts pārdot galapatērētājam.
                                    
                                 
                                       3.
                                    
                                    
                                       Jāsniedz šāda informācija: “Satur vielu FL 16.133. Sargāt no gaismas, lai izvairītos no tās fototransformācijas”. Konteineriem jābūt necaurspīdīgiem. Marķējumā uz taras arī iekļauj tādu norādi kā “Sargāt no gaismas”.
                                    
                                 
                        
                            
                        
                        
                           EFSA”